Epigonos (sochár)

Epigonos () bol grécky sochár v 3. storočí pred Kr.Fred S. Kleiner, Gardner's Art through the Ages, str. 135

Epigonos, syn Chaira, bol grécky sochár aktívny v druhej polovici 3. storočia (približne v rokoch 263 až 197 pred Kr.) v kráľovstve Pergamon. Pracoval väčšinou s bronzom, a to možno už v dobe panovníka Eumena I. a potom za vlády kráľa Attala, ktorému tvoril hlavne diela oslavujúce jeho víťazstvo nad Galmi v roku 230 pred Kr.Andrew Stewart, One Hundred Greek Sculptors, Their Careers and Extant Works 

O sochárskych dielach Epigona nám podávajú svedectvá signatúry z podstavcov jeho nezachovalých diel,Inscriptiones Graecae, IG XI,4 1109 Inscriptiones Graecae, IvP I 29 Inscriptiones Graecae, IvP I 22  a zo starovekých autorov rímsky spisovateľ Plínius, ktorý ho zaradil do plejády najvýznamnejších sochárov antického Grécka. Z množstva jeho diel ho zaujalo najmä súsošie dieťaťa túliaceho sa k zabitej matke. Epigrafický nález IvP I 29 na podstavci, datovaný na koniec 3. stor. pred Kr., objavený v lokalite starovekého Pergamu, pochádza pravdepodobne z podstavca pôvodnej jazdeckej sochy kráľa Attala I.Inscriptiones Graecae, Greek text: IvP I 29 

Epigonovi pripisujú aj bronzové originály dnešných mramorových rímskych kópií sôch, umierajúceho Gala, umiestneného v Museo Capitolo a Gala prebodávajúceho sa nad mŕtvolou svojej ženy v Museo delle Terme v Ríme. Tieto diela boli votívne dary od Attala I. venované bohyni Aténe Polias. Sú nesmierne dramatické, a okrem toho dokumentujú aj nový záujem umelcov zobrazovať porazeného nepriateľa v hrdinskom utrpení.

 Referencie a bibliografia 


 Iné projekty 



Kategória:Sochári starovekého Grécka